《游浴龙池》
明代·释道丘

探幽穷涧底，尽处泻寒流。梯磴寻奇绝，扪萝上石楼。

山花香易采，野果棘难求。雨过侵衣湿，还山日未休。

作者简介：道丘（一五八六—一六五八），字离际，晚号栖壑。顺德人。俗姓柯。开山云顶，因号云顶和尚。从碧崖剃染，礼法性寺寄庵大师受圆具戒。后访六祖新州故址，道经端州，入主法庆云寺，为鼎湖开山之祖。清光绪《广州府志》卷一四一有传。